Document ID: 32009R0697

UREDBA KOMISIJE (ES) št. 697/2009
z dne 31. julija 2009
o spremembi Uredbe (ES) št. 1913/2006 o podrobnih pravilih za uporabo kmetijsko-monetarne ureditve za euro v kmetijskem sektorju v zvezi z operativnimi dogodki v sistemu razdeljevanja sadja v šolah in o odstopanju od navedene uredbe
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (1) in zlasti člena 9 Uredbe,
ob upoštevanju naslednjega:
(1)
Uredba Sveta (ES) št. 1290/2005 z dne 21. junija 2005 o financiranju skupne kmetijske politike (2) in Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (3), kakor sta bili spremenjeni z Uredbo Sveta (ES) št. 13/2009 (4), uvajata sistem razdeljevanja sadja v šolah, ki ga sofinancira Skupnost.
(2)
Dodelitve pomoči Skupnosti iz Uredbe Komisije (ES) št. 288/2009 z dne 7. aprila 2009 o določitvi podrobnih pravil za uporabo Uredbe Sveta (ES) št. 1234/2007 v zvezi s pomočjo Skupnosti za oskrbo otrok v izobraževalnih ustanovah s sadjem in zelenjavo, predelanim sadjem in zelenjavo ter proizvodi iz banan na podlagi sistema razdeljevanja sadja v šolah (5) se izrazijo v eurih. Zato je treba določiti operativni dogodek za menjalni tečaj valut držav članic, ki niso uvedle eura.
(3)
Uredba Komisije (ES) št. 1913/2006 (6) določa operativne dogodke za menjalne tečaje, ki se uporabljajo v zakonodaji Skupnosti v zvezi z izvajanjem skupne kmetijske politike. Primerno je, da se določijo operativni dogodki, ki so neposredno povezani z izvajanjem sistema razdeljevanja sadja v šolah. Poseben operativni dogodek je treba določiti samo za obdobje od 1. avgusta 2009 do 31. julija 2010.
(4)
Uredbo (ES) št. 1913/2006 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V Uredbi (ES) št. 1913/2006 se za členom 5 vstavi naslednji člen 5a:
„Člen 5a
Zneski in plačila pomoči v zvezi z izvajanjem sistema razdeljevanja sadja v šolah
Za pomoč, odobreno za oskrbo otrok s sadjem in zelenjavo, predelanim sadjem in zelenjavo ter proizvodi iz banan, iz člena 1 Uredbe Komisije (ES) št. 288/2009 (7) je operativni dogodek za menjalni tečaj 1. januar pred obdobjem iz člena 4(1) navedene uredbe.
Člen 2
Z odstopanjem od člena 5a Uredbe (ES) št. 1913/2006, kakor je bila spremenjena s to uredbo, je operativni dogodek iz tega člena za obdobje od 1. avgusta 2009 do 31. julija 201031. maj 2009.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. julija 2009

Labels: 17
10
0
3
12
15